安定站喺屯門東北支線/三聖支線未開通嗰陣，2號月臺當時係505線（由兆康站開出）、506線（由屯門碼頭站開出，喺2002年7月14號改由巴士行駛）同埋507線（由田景站開出）嘅落客站，而且月臺冇任何售票機，所有上述路線嘅乘客必須落車（月臺有一部扶手電梯，上去安定/友愛商場）然後列車駛到皇珠路橋底調頭，之後空車駛去1號月臺上客。